b'\n_START_ARTICLE_\nPromiscu\xc3\xaftat\n_START_PARAGRAPH_\nLa promiscu\xc3\xaftat \xc3\xa9s la pr\xc3\xa0ctica de relacions sexuals amb diverses persones, parelles o grups sexuals, en contraposici\xc3\xb3 amb la monog\xc3\xa0mia, tant en el regne animal com entre els \xc3\xa9ssers humans. L\'OMS defineix promiscu\xc3\xaftat com m\xc3\xa9s de 2 parelles sexuals en menys de 6 mesos. Si no es practica un sexe segur, l\'augment de la quantitat de parelles sexuals amb les que no s\'utilitza preservatiu s\'incrementa considerablement la possibilitat de contagiar i propagar alguna malaltia de transmissi\xc3\xb3 sexual o embar\xc3\xa0s no desitjats. _NEWLINE_Per a la majoria de les religions, la promiscu\xc3\xaftat \xc3\xa9s el contrari a la castedat. En l\'\xc3\xa0mbit social es considera el contrari a la monog\xc3\xa0mia, encara que tamb\xc3\xa9 existeix el terme big\xc3\xa0mia, que especifica l\'activitat sentimental i per tant sexual amb dues persones. Per aix\xc3\xb2 podria assumir que una persona prom\xc3\xadscua mant\xc3\xa9 relacions sexuals amb m\xc3\xa9s de tres parelles, encara que en realitat no hi ha un nombre "m\xc3\xadnim" de companys sexuals per definir la promiscu\xc3\xaftat._NEWLINE_La noci\xc3\xb3 de promiscu\xc3\xaftat pot variar entre cultures, i ha variat tamb\xc3\xa9 en la hist\xc3\xb2ria. Per a religions com el cristianisme, islam o judaisme, la promiscu\xc3\xaftat \xc3\xa9s un acte escandal\xc3\xb3s, ja que aquestes valoren el matrimoni i la monog\xc3\xa0mia. No totes les religions comparteixen aquesta opini\xc3\xb3: el budisme t\xc3\xa9 una visi\xc3\xb3 diferent al sexe i fins i tot a la prostituci\xc3\xb3. L\'islam en el seu moment permetia, d\'acord l\'Alcor\xc3\xa0, que els homes poguessin tenir diverses esposes, encara que aix\xc3\xb2 no es considera com promiscu\xc3\xaftat, perqu\xc3\xa8 totes les seves esposes han d\'estar d\'acord amb aquest fet, i l\'home ha de complaure per igual a totes, tant en el material com en l\'afectiu._NEWLINE_En la cultura popular occidental l\'actitud \xc3\xa9s variable. La psicologia i l\'alliberament sexual han influ\xc3\xaft en la visi\xc3\xb3 i toler\xc3\xa0ncia social davant la promiscu\xc3\xaftat. En programes televisius com la s\xc3\xa8rie nord-americana Sex and the City, es presenta la promiscu\xc3\xaftat com una cosa normal en la vida di\xc3\xa0ria.'